Dié teddiebeer laat jou baba snoesig slaapDie Lulla Doll (Foto: Instagram via Lulla Doll) Die vervaardiger Roro het onlangs ŉ teddiebeer ontwerp wat jou baba op ŉ baie “spesiale” wyse gaan help om snags deur te slaap. Roro het dié geslagsneutrale teddiebeer, Lulla Doll, in samewerking met drie ma’s ontwerp wat moedeloos was omdat hul babas nie ŉ volle nag se slaap ingekry het nie, berig die webwerf Scoopla. Die teddiebeer is van ŉ spesiale soort materiaal gemaak wat dit in staat stel om die reuk van die ma en die pa te absorbeer. “Die kind kry dan die idee dat die ma of pa naby is, omdat hulle hom of haar ruik,” skryf Scoopla. ŉ Groothandelaankoper het aan The Daily Telegraph vertel daar is reeds ŉ waglys tot in September vir dié teddiebeer. Só ŉ speelding sal jou sowat R1 400 uit die sak jaag. Besoek Lulla Doll se Facebook-blad en webwerf vir meer inligting. Bron: Scoopla